Jaanuar 2017

Jaanuar 2017, kroonika 2017. aasta jaanuar algas pühapäeval ja lõppes 31 ööpäeva pärast teisipäeval. Kuupäevad:   1 2 3 4 5 6 7 8 9 10 11 12 13 14 15 16 17 18 19 20 21 22 23 24 25 26 27 28 29 30 31 Ameerika Ühendriikidest lahkusid president Barack Obama korraldusel riigist välja saadetud 35 Venemaa diplomaati. Diplomaadid saadeti riigist välja kahtlustatuna luuramises ja vastusena Venemaa häkkerite tõenäolistele katsetele sekkuda 2016. aasta presidendivalimistesse. Ameerika Ühendriikides astus Põhja-Carolina kubernerina ametisse Roy Cooper. Aruba kubernerina astus ametisse Alfonso Boekhoudt. Burundi pealinnas Bujumburas lasti koduteel maha riigi keskkonna- ja veeminister, 54-aastane Emmanuel Niyonkuru. Maltast sai Euroopa Liidu eesistujariik. Marokos üritas eri andmetel 800–1100 Mustast Aafrikast pärit migranti tungida Hispaania enklaavi Ceutasse. Enamikul ei õnnestunud piiritara edukalt ületada, ka need, kellel see õnnestus, saadeti Marokosse tagasi. Kokkupõrgetes migrantidega sai vigastada viis Hispaania politseinikku ja 50 Maroko politseinikku. Šveitsi liidupresidendina astus ametisse Doris Leuthard. Türgi suurimas linnas İstanbulis ööklubis Reina kohaliku aja järgi kell 1.15 toimunud rünnakus hukkus 39 inimest ja sai vigastada 69 inimest. Hukkunute seas oli ka mitmeid välismaalasi. Rünnaku eest võttis vastutuse äärmuslik islamiorganisatsioon Islamiriik. Ukrainat külastanud ja seal president Petro Porošenkoga kohtunud Ameerika Ühendriikide Senati delegatsioon eesotsas senaator John McCainiga kutsus Ameerika Ühendriikide valitsust üles kehtestama senisest veelgi rangemaid sanktsioone Venemaa vastu. Ühinenud Rahvaste Organisatsiooni peasekretärina astus ametisse Portugali poliitik António Guterres. Ameerika Ühendriikides astus seoses asumisega senaatori ametisse kuberneriametist tagasi New Hampshire'i osariigi kuberner Maggie Hassan. Järgmisel päeval asus kuberneri kohuseid täitma osariigi senati esimees Chuck Morse. Brasiilia võimud teatasid, et eelmisel õhtul Manausi linnas alanud vanglamässus, mille ajendas kahe narkogängi omavaheline tüli, hukkus 56 inimest. Iraagi pealinna Bagdadi peamiselt šiiitidega asustatud Sadr City linnaosas toimunud pommiplahvatuses hukkus 24 inimest ja sai vigastada veel 67 inimest. Rünnaku eest võttis vastutuse äärmuslik islamiliikumine Islamiriik. Paralleelselt õnnestus Islamiriigi võitlejatel lühikeseks ajaks läbi lõigata peamine ühendustee nende olulise tugipunkti Mosuliga, mis on olnud nädalaid Iraagi armee rünnakute all. Iraaki külastas Prantsusmaa president François Hollande, kes kohtus pealinnas Bagdadis Iraagi presidendi Fu‘ād Ma‘şūmiga. Hollande külastas ka kurdide kontrolli all olevat Erbili linna, kuhu Prantsusmaa toimetab 38 tonni humanitaarabi. Puerto Rico kubernerina vannutati ametisse Ricardo Rosselló. Somaalia pealinnas Muqdishos ründas enesetaputerrorist Aafrika Liidu rahuvalvemissiooni peakorterit. Lõhkeainega täidetud sõiduk plahvatas umbes 200 meetri kaugusel peakorteri väravatest, hukkus vähemalt kolm kohalikku turvameest. Ameerika Ühendriikides kogunes esimesele istungile 2016. aasta novembris valitud Kongressi uus koosseis. Esindajatekoja esimeheks valiti häältega 239:189 tagasi Paul Ryan. Ameerika Ühendriikide autotööstusettevõte Ford Motor Company teatas, et tühistab Mehhikosse uue, 1,6 miljardit USA dollarit maksva autotehase rajamise plaani. Firma plaan oli sattunud valitud presidendi Donald Trumpi terava kriitika alla. Haiti keskvalimiskomisjon kinnitas novembris 2016 toimunud presidendivalimiste tulemused ja kuulutas ametlikult valimiste võitjaks ettevõtja Jovenel Moïse'i. Rumeenia peaministrikandidaat Sorin Grindeanu tegi teatavaks oma valitsuskabineti koosseisu. Türgi parlament kiitis heaks pärast 2016. aasta riigipöördekatset kehtestatud erakorralise seisukorra pikendamise veel kolmeks kuuks. Eestis tähistati kell 10.30 vaikuseminutiga 97 aasta möödumist Vabadussõja relvarahu sõlmimisest. Eestis algas 2017. aasta esimene ajateenistusse kutsumine, mille tulemusel alustas kaitseväeteenistust umbes 370 kutsealust. Eesti riigihalduse minister Mihhail Korb külastas Lääne maakonda. Gambia relvajõudude ülem kindral Ousman Badjie kinnitas oma toetust president Yahya Jammeh'le, kes on keeldunud tunnistamast oma kaotust 2016. aasta presidendivalimistel ja lubanud ametist mitte tagasi astuda. Prantsusmaal vahistati Kosovo endine peaminister Ramush Haradinaj, kelle Serbia oli kuulutanud rahvusvaheliselt tagaotsitavaks. Serbia peab Haradinaj'i sõjakurjategijaks tema tegevuse eest Kosovo albaanlaste partisaniüksuste juhtimisel 1990. aastate kodusõjas. Rumeenias võitis peaminister Sorin Grindeanu valitsus parlamendis toimunud usaldushääletuse, kus valitsust toetas 295 parlamendiliiget ja vastu oli 133 parlamendiliiget. Usaldushääletuse järel andis uus valitsus ka ametivande ja astus sellega ametisse. Venezuela president Nicolás Maduro tegi muudatusi oma valitsuse koosseisus. Muuhulgas nimetas ta esimeseks asepresidendiks Tarek El Aissami ja rahandusministriks, kes täidab ühtlasi majandusküsimuste eest vastutava asepresidendi kohuseid, majandusteadlase Ramón Lobo. Eestis Viljandis avati Kaitseliidu Sakala maleva uus staabi- ja tagalakeskus. Ameerika Ühendriikides astus Vermonti kubernerina ametisse Phil Scott ja New Hampshire'i osariigi kubernerina Chris Sununu. Mõlemad kubernerid kuuluvad Vabariiklikusse Parteisse. Iraagi pealinnas Bagdadis plahvatas kaks autopommi, mis olid suunatud šiiitidest elanike vastu. Kahes plahvatuses kokku hukkus vähemalt 14 inimest ja sai vigastada veel 15 inimest. Iraagi sõjaväekomandör teatas, et valitsusväed on äärmuslikult islamiliikumiselt Islamiriik tagasi vallutanud umbes 70% Mosuli idaosast ja peaksid lähipäevil välja jõudma linna poolitava jõeni. Suurbritannia peaminister Theresa May nimetas uueks alaliseks esindajaks Euroopa Liidu juures endise suursaadiku Venemaal Tim Barrow. Tema eelkäija Sir Ivan Rogers teatas eelmisel päeval oma tagasiastumisest, kritiseerides ühtlasi teravalt valitsust, mis ei ole suutnud paika panna selgeid eesmärke Suurbritannia Euroopa Liidust lahkumise (Brexit) läbirääkimisteks. Süürias Latakia linnas toimunud autopommi plahvatuses hukkus vähemalt 10 inimest ja veel kümned inimesed said vigastada, neist umbes 30 eluohtlikult. Türgis İzmiri linna kohtumaja juures õhkisid tõenäoliselt kurdi mässulised politsei kontrollpunktis autopommi, hukkus kaks inimest – üks politseinik ja üks kohtuametnik. Tulevahetuses politseiga kaks ründajat hukkusid, kolmandal õnnestus põgenema pääseda. Türgi prokurörid andsid välja vahistamismääruse 380 ettevõtja kohta, keda kahtlustatakse 2016. aasta riigipöördekatse eest vastutavaks peetud islamivaimuliku Fethullah Güleni tegevuse rahastamises. Eesti valitsus kinnitas kolme uue omavalitsuse moodustamise: Ridala valla ühinemise Haapsalu linnaga, Laeva valla ja Piirissaare valla ühinemise Tartu vallaga ning Pajusi valla, Puurmani valla, Põltsamaa valla ja Põltsamaa linna ühinemise Põltsamaa vallaks. Eestis Pärnumaal allkirjastasid Häädemeeste vald ja Tahkuranna vald ühinemislepingu. Ühinemisel tekkiva uue valla nimeks saab Häädemeeste vald. Ameerika Ühendriikides Florida osariigis Fort Lauderdale'i lennujaamas pani 26-aastane Iraagi sõja veteran Esteban Santiago toime massimõrva, tappes viis ja haavates kuut inimest. Tulistamise tõttu puhkenud massilises põgenemises sai eri raskusastmega vigastusi veel üle 30 inimese. Politsei pidas Santiago kinni, esialgsel hinnangul võis tema teo põhjustada vaimuhaigus. Brasiilias Roraima osariigis Monte Cristo vanglas panid narkojõugu liikmed toime massimõrva, tappes 31 rivaalitsevasse jõuku kuuluvat kinnipeetavat. Vangid tapeti eriti jõhkral moel, neil pead maha lõigates ja südamed rinnust välja lõigates. Iisraeli valitsus teatas, et vähendab Ühinenud Rahvaste Organisatsiooni rahastamist 6 miljoni USA dollari võrra, reageerides nii ÜRO Julgeolekunõukogu resolutsioonile, millega mõisteti hukka juudi asunduste rajamine Palestiina Rahvusliku Omavalitsuse territooriumile. Türgi võimud vabastasid väidetava seotuse tõttu 2016. aasta riigipöördekatsega ametist veel 6000 avaliku sektori töötajat, kelle seas oli nii politseinikke, riigiametnikke kui ka kõrgkoolide õppejõude. Venemaa relvajõudude kindralstaap teatas, et alustas oma vägede väljatoomist Süüriast. Esimesena tuuakse Süüriast tagasi Venemaa mereväe alused. Eesti kultuuriminister Indrek Saar andis kultuuriministeeriumi suures saalis üle Eduard Wiiralti nimelised stipendiumid. Eesti riigihalduse minister Mihhail Korb külastas Viljandi maakonda. Eestis lahkus ametist Tartu Ülikooli kantsler Andres Liinat. Ajaleht Postimees kuulutas 2016. aasta inimeseks Eesti Rahva Muuseumi direktori Tõnis Lukase. Bulgaarias asutati uus korruptsioonivastasele võitlusele keskendunud erakond Jah, Bulgaaria, mille esimeheks valiti riigi endine justiitsminister Hristo Ivanov. Elevandiluuranniku võimud teatasid, et saavutasid kokkuleppe kaks päeva valitsuse vastu mässanud sõduritega. Palgatõusu ja preemiaid nõudnud sõdurid alustasid mässu päev varem, hõivates riigi suuruselt teise linna Bouake. Kokkuleppe kohaselt nõustus valitsus suurendama sõduritele tehtavaid väljamakseid ning parandama nende elu- ja töötingimusi. Ghana presidendina astus ametisse Nana Addo Dankwa Akufo-Addo. Mehhiko pealinnas Méxicos avaldasid tuhanded inimesed meelt valitsuse otsuse vastu tõsta alates 1. jaanuarist kütuse hinda 14–20%. Hinnatõusu vastased meeleavaldused toimusid ka mitmetes teistes linnades. Tšiili juhtiv vasakpoolne erakond Radikaalne Partei valis oma presidendikandidaadiks senaator Alejandro Guillieri. Eestis Tallinnas toimus Reformierakonna erakorraline üldkogu, kus valiti erakonna uueks esimeheks Hanno Pevkur. Pevkurit toetas 1048 erakonna liiget, tema vastaskandidaati Kristen Michalit 635 erakonna liiget. Ameerika Ühendriikide valitud presidendi Donald Trumpi administratsiooni ülem Reince Priebus kinnitas, et vaatamata Trumpi varasematele väidetele tunnistab valitud president luureametkondade aruannete tulemusi, mille kohaselt sekkusid Venemaa häkkerid 2016. aasta presidendivalimiste käiku, püüdes kahjustada nende usaldusväärsusts. Ameerika Ühendriikides Los Angeleses toimus 2016. aasta Kuldgloobuste auhinnagala. Galal osutus edukaimaks muusikalfilm "La La Land", mis võitis kokku seitse auhinda, muuhulgas parima komöödia- ja muusikafilmi, parima stsenaariumi ning parima filmimuusika kategoorias. Iisraelis Jeruusalemmas rammis palestiina araablane autoga rühma Iisraeli sõdureid. Rünnakus hukkus neli sõdurit, veel 17 sõdurit sai vigastada. Iraagi pealinna Bagdadi idaosa juurviljaturul enesetaputerroristi korraldatud autopommiplahvatuses hukkus vähemalt 13 ja sai vigastada üle 50 inimese. Vastutuse rünnaku eest võttis äärmuslik islamiliikumine Islamiriik. Hiljem samal päeval toimus veel ka teine rünnak, milles hukkus 7 inimest. Venezuela president Nicolás Maduro tõstis 50% riigis kehtivat alampalka. Tegemist oli viienda alampalga tõstmisega viimase aasta jooksul, kokku on hüperinflatsiooni all kannatavas riigis alates veebruarist 2016 alampalka tõstetud 322%. Ameerika Ühendriikides astus Indiana osariigi kubernerina ametisse Eric Holcomb ja Missouri osariigi kubernerina Eric Greitens. Mõlemad mehed kuuluvad Vabariiklikusse Parteisse. Elevandiluurannikul esitas tagasiastumispalve peaminister Daniel Kablan Duncani valitsus. Euroopa Parlamendi Euroopa liberaalsete ja reformiparteide ühendus lükkas tagasi Itaalia populistliku erakonna Viie Tähe Liikumine taotluse fraktsiooniga liitumiseks, põhjendades seda ühiste seisukohtade puudumisega. Viie Tähe Liikumine on siiani kuulunud poliitilisse rühma Vabaduse ja Otsedemokraatia Euroopa, mille teine suurem liikmeserakond on Suurbritannia Iseseisvuspartei. Makedoonia president Đorge Ivanov tegi uue valitsuse moodustamise ülesandeks Nikola Gruevskile. Põhja-Iirimaal astus ametist tagasi asepeaminister Martin McGuinness. Vastavalt Põhja-Iirimaa valitsuskorraldusele oli seetõttu sunnitud ametist tagasi astuma ka peaminister Arlene Foster. Šveitsis Genfis algas järjekordne ühinemiskõneluste voor Küprose Vabariigi ja Põhja-Küprose Türgi Vabariigi juhtide vahel. Türgi pealinnas Ankaras avaldasid sajad inimesed parlamendi ees meelt valitseva Õigluse ja Arengu Partei kavandatava põhiseadusreformi vastu, millega soovitakse suurendada olulisel määral presidendi volitusi. Politsei tõrjus meeleavaldajad pisargaasi kasutades parlamendihoone juurest tagasi. Valgevene president Alaksandr Łukašenka allkirjastas otsuse, millega lubatakse 80 riigi kodanikel külastada lühiajaliselt (kuni viis päeva) Valgevenet viisavabalt. Viisarežiimi leevendus kehtib lennukiga riiki saabuvatele inimestele ning laieneb teiste seas nii Ameerika Ühendriikide kui ka Euroopa Liidu liikmesriikide kodanikele. Eesti haridus- ja teadusminister Mailis Reps avas Põlva Gümnaasiumi uue hoone. Tegemist on Eesti esimese liginullenergiaga koolimajaga. XIII Riigikogus valiti Eesti Reformierakonna fraktsiooni esimeheks kaks päeva varem erakonna esimeheks valitud Hanno Pevkur, kes seni oli fraktsiooni aseesimees. Harju Maakohtus algas kohtuprotsess ettevõtja Rein Kilgi ja veel nelja inimese üle, keda süüdistatakse ettevõtte Pere Leib maksejõuetuse põhjustamises. Afganistanis Kabulis parlamendihoone lähistel toimunud kahes pommiplahvatuses hukkus vähemalt 33 ja sai vigastada üle 70 inimese. Ameerika Ühendriikide internetiteenuste firma Yahoo! teatas, et võtab uueks ärinimeks Altaba. Samuti teatati, et kui õnnestub Yahoo! müümine telekommunikatsioonifirmale Verizon, siis astuvad ametist tagas kuus Yahoo! juhatuse liiget, teiste seas tegevjuht Marissa Mayer. Ameerika Ühendriikides Lõuna-Carolina osariigis mõistis kohus 2015. aastal Charlestoni kirikutulistamise toime pannud Dylann Roofile karistuseks surmanuhtluse. Ameerika Ühendriikide president Barack Obama pidas Chicagos oma ametist lahkumise puhul hüvastijätukõne, tänades oma perekonda talle kaheksa aasta jooksul antud toetuse eest, kritiseerides mitmeid oma ametijärglase Donald Trumpi poliitikaid ja kutsudes ameeriklasi seisma ameerikalike väärtuste eest. Elevandiluuranniku president Alassane Ouattara nimetas eelmisel päeval ametist tagasi astunud peaminister Daniel Kablan Duncani riigi ajaloo esimeseks asepresidendiks. Asepresidendi koht loodi 2016. aastal toimunud põhiseadusreformiga. Samal päeval nimetas president uueks peaministriks Amadou Gon Coulibaly. Euroopa Inimõiguste Kohus otsustas, et muslimitest tüdrukud peavad osalema ujumistundides, kus on koos mõlemast soost õpilased. Šveitsis elav muslimitest abielupaar oli pöördunud kohtusse, soovides usulistel kaalutlustel oma tütre vabastamist taolistest segatundidest. Kohus leidis, et kool oli neile piisavalt vastu tulnud, lubades tüdrukul kanda ujumistunnis kogu keha varjavat burkiinit. Iraani pealinnas Teheranis toimusid riigi ekspresidendi Akbar Hāshemī Rafsanjānī matused, millel osales sadu tuhandeid inimesi. Islandil saavutasid paremtsentristlikud erakonnad Iseseisvuspartei, Reformipartei ja Helge Tulevik kokkuleppe uue valitsuskoalitsiooni moodustamiseks, millel on parlamendis vaid ühekohaline enamus. Peaministrikandidaadiks sai vastavalt kokkuleppele Iseseisvuspartei esimees Bjarni Benediktsson. Tansaania rannikul läks ümber Tangast Pembale teel olnud väikelaev. Õnnetuses hukkus vähemalt 12 inimest, 27 inimest õnnestus päästa. Täpne pardal viibinute arv ei olnud teada. Türgi parlament otsustas jätkata debatti põhiseadusreformi läbiviimiseks, mis peaks päädima oluliselt presidendi volitusi suurendava põhiseaduse projekti rahvahääletusele panekuga. Eestis teatas investeerimisfirma Est-For Invest kavatsusest investeerida Eesti metsatööstusse puidurafineerimistehase rajamiseks üks miljard eurot. Tegemist on hiiglasliku investeeringuga, mis võiks kasvatada Eesti sisemajanduse kogutoodangut üle ühe protsendi. Tehas plaanitakse rajada aastatel 2019–2022. Islandil astus ametisse Bjarni Benediktssoni valitsus. Eestis tähistas Vahipataljon oma asutamise 89. aastapäeva. Selle raames toimus pidulik rivistus Miinisadama kail. Eesti tervise- ja tööminister Jevgeni Ossinovski oli visiidil Ida-Viru maakonnas, külastades seal oma haldusala asutusi. Eestis teatas lõplikult kriminaalkuriteos süüdi jäänud Tallinna Kesklinna linnaosa vanem, Keskerakonna liige Alar Nääme ametist lahkumisest. Ameerika Ühendriikide presidendi Barack Obama administratsioon lõpetas aastakümneid kuubalaste suhtes kehtinud erandliku immigratsioonipoliitika, mille kohaselt said kõik Kuubast Ameerika Ühendriikidesse saabunud inimesed peaaegu automaatselt elamisloa. Ameerika Ühendriikide president Barack Obama autasustas riigi asepresidenti Joe Bidenit riigi kõrgeima tsiviilautasu Presidendi vabadusmedaliga. Myanmari ja Bangladeshi võimud jõudsid kokkuleppele kõnelustemises Myanmarist Bangladeshi põgenenud rohingjade repatrieerimise küsimuses. Muslimitest rohingjasid on aastakümneid Myanmaris taga kiusatud; osa Bangladeshi põgenenud rohingjadest on sealt korraldanud rünnakuid Myanmari piirivalve ja sõdurite vastu. Peruu võimud teatasid, et leidsid Hollandisse Amsterdami suunduma pidanud spargli laadungist kaks tonni kokaiini. Leitud kokaiin konfiskeeriti, selle smugeldamises kahtlustatuna vahistati neli Peruu ja üks Serbia kodanik. Poola opositsioon lõpetas kuu aega kestnud parlamendi istugitesaali blokaadi, sest valitsuskoalitsioon loobus kavast piirata meedia juurdepääsu parlamendiistungitele. Venemaa president Vladimir Putin nimetas Adõgee Vabariigi riigipea kohusetäitjaks Murat Kumpilovi, sest senise riigipea Aslan Thakušinovi volitused lõppesid 13. jaanuaril. Eesti valitsus otsustas alates 1. jaanuarist 2018 lõpetada maavalitsuste tegevuse. Vastava kava töötab välja rahandusministeerium ja esitab selle märtsiks 2017 valitsusele. Eesti siseminister Andres Anvelt osales Belgias Brüsselis Euroopa Parlamendi kodanikuvabaduste ning justiits- ja siseasjade komisjoni istungil. Eesti välisminister Sven Mikser alustas kahepäevast ametlikku visiiti Leedus, kus ta kohtus Leedu välisministri Linas Linkevičiuse, kaitseministri Raimundas Karoblise, seimi väliskomisjoni esimehe Juozas Bernatonise ja Eesti-Leedu sõprusgrupi esimehe Tadas Langaitisega. Ida-Virumaal algas kolmepäevane rahvusvaheline sõjaline võistlus Utria Dessant. Aafrika Liit teatas, et lõpetab alates 19. jaanuarist Yahya Jammeh' tunnustamise Gambia seadusliku presidendina. Sellel kuupäeval lõpeb Jammeh' ametiaeg, kuid ta on keeldunud valimiskaotust tunnistamast ja võimu üle andmast. Ameerika Ühendriikides astus ametist tagasi põllumajandusminister Tom Vilsack. Ministri kohuseid asus kuni uue administratsiooni ametisse astumiseni täitma Michael Scuse. Elevandiluurannikul vallandus uuesti sõdurite mäss, sest valitsus ei olnud neile välja maksnud varasema mässu lõpetamise tingimustes sisaldunud preemiaid. Sama päeva õhtuks sõlmisid sõdurid valitsusega uue kokkuleppe, millega valitsus kohustus oma rahalised kohustused täitma järgmise kolme päeva jooksul. Tai parlament kiitis 228 poolthäälega heaks kuningas Maha Vajiralongkorni ettepanekud uue põhiseaduse projekti täiendamiseks. Vajaduse tõttu integreerida need põhiseadusesse enne selle vastuvõtmist lükkuvad tõenäoliselt 2018. aastasse edasi ka 2017. aastaks kavandatud Tai parlamendivalimised. Eestis lahkus ametist Maksu- ja Tolliameti peadirektor Marek Helm, kes suundub tööle tarkvarafirmasse Nortal. Eesti Reformierakonna juhatus kinnitas erakonna aseesimeesteks Kaja Kallase, Jürgen Ligi ja Urmas Paeti. Ühtlasi teatas erakonna uus esimees Hanno Pevkur, et vahetab alates 1. veebruarist välja erakonna peasekretäri Reimo Nebokati ja piirkondade arendusdivisjoni juhi Kalev Lillo. Ettevõtluse Arendamise Sihtasutus tutvustas uut Eesti märki ja juhiseid Eesti tutvustamiseks välismaal. Austraalias Sydneys kohtusid Austraalia peaminister Malcolm Turnbull ja Jaapani peaminister Shinzō Abe. Kohtumisel lubasid nad tihendada kahe riigi vahelist sõjalist koostööd, viies edaspidi läbi ühiseid sõjaväeõppusi. Brasiilias Rio Grande do Norte osariigis Alcaçuzi vanglas puhkenud mässus, mille põhjustas taas rivaalitsevate narkojõukude konflikt, hukkus vähemalt 30 kinnipeetavat. Kosovo ei lubanud riiki sisse sõita Serbia rongil, mis oli värvitud Serbia lipuvärvidesse ja kandis küljel loosungit "Kosovo on Serbia". Rong oli teel Belgradist Mitrovicasse, kus paikneb Kosovo suurim serblaste kogukond. Palestiina president Maḩmūd ‘Abbās kohtus Vatikanis paavst Franciscusega ja teatas seal Palestiina saatkonna peatsest avamisest. Tšiili vasaktsentristlik erakond Partei Demokraatia Eest kinnitas oma presidendikandidaadiks riigi ekspresidendi Ricardo Lagose. Tuneesia mitmetes linnades toimusid meeleavaldused, millega meenutati kuue aasta möödumist niinimetatud Araabia kevade algusest ja nõuti töökohtade loomist. Mitmetes linnades tõkestasid meeleavaldajad seal visiidil olnud president Muḩammad al-Bājī Qā‘id as-Sabsī tee. Puhkes ka kokkupõrkeid politseiga. Araabia Ühendemiraadid ja Suurbritannia alustasid ühiseid sõjaväeõppusi. Gambia valitud president Adama Barrow saabus Senegali, kuhu ta peaks jääma kuni oma ametisse vannutamiseni. Barrow' eelkäija Yahya Jammeh on vaatamata rahvusvahelisele survele keeldunud tema valimisvõitu tunnistamast ja ametist lahkumast. Indoneesia pealinnas Jakartas kohtusid Indoneesia president Joko Widodo ja Jaapani peaminister Shinzō Abe. Kohtumisel leppisid kahe riigi liidrid kokku merejulgeolekualase koostöö tõhustamises ja koostöös Indoneesia raudteeühenduste arendamises. Kuveidis tegi pommiähvarduse tõttu hädamaandumise Omaanist Saksamaale teel olnud reisilennuk Airbus 330-203, mille pardal oli 299 inimest. Lennufirmale Eurowings kuulunud lennukist pommi ei leitud ja hiljem samal päeval jätkas see teed Saksamaale. Serbia president Tomislav Nikolić süüdistas Kosovot seoses eelmise päeva rongiintsidendiga soovis alustada sõda ja teatas, et on vajadusel ise saatma Serbia sõjaväe Kosovo serblasi kaitsma. Ameerika Ühendriikide asepresident Joe Biden alustas oma ametiaja viimast välisvisiiti, külastades Ukraina pealinna Kiievit ja kohtus seal Ukraina presidendi Petro Porošenkoga. Visiidi raames kutsus Biden rahvusvahelist üldsust seisma ühiselt vastu Venemaa agressioonile. Ameerika Ühendriigid ja Kuuba allkirjastasid koostöölepingu ühiseks võitluseks terrorismi, narkokuritegevuse, rahapesu ja muude rahvusvahelise kuritegevuse liikidega. Ameerika Ühendriikides astus Lääne-Virginia kubernerina ametisse demokraat Jim Justice. Belgias Brüsselis toimus Euroopa Liidu liikmesriikide välisministrite kohtumine, millel osaleb ka Eesti välisminister Sven Mikser. Kohtumisel arutati olukorda Lähis-Idas. Elevandiluurannikul vannutati asepresidendina ametisse Daniel Kablan Duncan. Turkish Airlinesi lend 6491‎: Kõrgõzstanis Manasi rahvusvahelise lennujaama lähistel kukkus alla Türgi kaubalennuk Boeing 747. Lennuk üritas teha vahemaandumist, kuid kukkus tiheda udu tõttu kell 7.31 kohaliku aja järgi alla tiheda inimasustusega piirkonnas. Õnnetuses hukkus vähemalt 37 inimest, kellest enamik olid kohalikud külaelanikud. Norrasse saabus kuueks kuuks umbes 300 Ameerika Ühendriikide merejalaväelast. Tegemist on esimese korraga alates Teisest maailmasõjast, mil Norra territooriumil paiknevad võõrriigi väed. Kokku kestab ameeriklaste sõjaline missioon Norras ühe aasta, väed roteeruvad kuuekuulise intervalliga. Suurbritannia Põhja-Iirimaa asjade minister James Brokenshire kuulutas seoses Põhja-Iirimaa valitsuse kukkumisega 2. märtsiks Põhja-Iirimaal välja erakorralised parlamendivalimised. Türgi politsei tabas İstanbulis usbeki Abdulgadir Masharipovi, kes pani 1. jaanuaril linna ööklubis Reina toime terrorirünnaku. Koos temaga peeti kinni veel neli tema kaasosalist. Euroopa Komisjoni esindust Eestis asus juhtima senine majandus- ja kommunikatsiooniministeeriumi asekantsler Keit Kasemets. Eestis tähistas Suurtükiväepataljon piduliku rivistusega Rakvere raudteejaamas oma asutamise 99. aastapäeva. Eesti Keskerakonna Tallinna nõukogu esitas Tallinna Kesklinna linnaosa vanema kandidaadiks erakonna senise pressisekretäri Taavi Puki. Ameerika Ühendriikides vannutati Delaware'i osariigi kubernerina ametisse demokraat John Carney. Ameerika Ühendriikide president Barack Obama leevendas saladokumentide WikiLeaksile lekitamise eest vanglakaristust kandva Chelsea Manningi karistust, võimaldades tal vanglast vabaneda juba 2017. aasta maikuus. Euroopa Parlament valis teises hääletusvoorus 351 poolthäälega oma uueks esimeheks Itaalia poliitiku Antonio Tajani, kes kuulub konservatiivsesse Euroopa Rahvapartei fraktsiooni. Gambia president Yahya Jammeh kuulutas kaks päeva enne oma ametiaja lõppu riigis välja erakorralise seisukorra. Leedu siseminister Eimutis Misiūnas teatas, et Leedu kavatseb rajada piirile Kaliningradi oblastiga kahe meetri kõrguse piiritara, mille eesmärk on takistada ebaseaduslikke piiriületusi. Moldova uus president Igor Dodon tegi oma ametiaja esimese ametliku välisvisiidi, külastades Venemaad ja kohtudes Moskvas Venemaa presidendi Vladimir Putiniga. Kohtumisel andis president Dodon mõista, et pärast järgmisi parlamendivalimisi võib Moldova tühistada Euroopa Liiduga 2014. aastal sõlmitud assotsiatsioonilepingu. Nigeeria õhuväe rünnakus, mille sihtmärgiks oli äärmusliku islamiliikumise Boko Haram laager, sai tabamuse hoopis riigi põhjaosas asuv põgenikelaager. Rünnakus hukkus 76 ja sai vigastada üle 100 inimese. Saksamaa konstitutsioonikohus lükkas tagasi liidumaade taotluse paremäärmusluses süüdistatava erakonna Saksamaa Rahvusdemokraatlik Partei keelustamiseks. Kohus möönis, et parteil on sarnaseid jooni Natsionaalsotsialistliku Saksa Töölisparteiga, kuid ei pidanud partei keelustamist õigustatuks, sest see on demokraatia ohustamiseks liiga väike ja nõrk. Suurbritannia peaminister Theresa May teatas oma kõnes, et Euroopa Liidust lahkumisel lahkub Suurbritannia ka Euroopa ühisturu süsteemist ja soovib edaspidi Euroopa Liiduga kaubelda vabakaubanduslepingu alusel. Šveitsis Davosis algas Maailma Majandusfoorumi iga-aastane tippkohtumine. Vatikan kohustas ametlikult Malta ordut tegema koostööd paavst Franciscuse algatatud uurimisega, mis puudutab ordu suurkantsleri Albrecht Freiherr von Boeselageri ametist vabastamise õiguspärasust. Varem oli Malta ordu avalikult keeldunud koostööst paavstliku uurimiskomisjoniga. Eesti kaitseminister Margus Tsahkna ja Ameerika Ühendriikide suursaadik James Desmond Melville allkirjastasid kahe riigi kaitsekoostöö kokkuleppe. Eesti regionaalhalduse minister Mihhail Korb külastas Põlva maakonda. Eesti regionaalhalduse minister Mihhail Korb määras Saare maavanema kohusetäitjaks maasekretär Jaan Leivategija. Viimsi vallavolikogu valis uueks vallavanemaks parteitu Rein Loigu. Gambia parlament pikendas president Yahya Jammeh' volitusi kolme kuu võrra. Presidendi volitused oleksid pidanud lõppema 19. jaanuaril, kuid ta keeldus ametist lahkumast. Reaktsioonina Jammeh' sammudele alustas Senegal vägede viimist Gambia piirile, sest Lääne-Aafrika Riikide Majandusühendus on lubanud vajadusel kasutada Jammeh' tagandamiseks ka jõudu. Samal päeval teatas oma tagasiastumisest alates 1997. aastast Gambia asepresident olnud Isatou Njie-Saidy. Iisraelis Negevi piirkonnas sõitis Iisraeli kodanikust araablane politseinike sekka ja tappis ühe neist. Teised politseinikud lasid ründaja maha. Itaalia keskosa tabas 5,7-magnituudine maavärin, mille tõukeid oli tunda ka pealinnas Roomas. Itaalia keskosas toimunud maavärina tagajärjel tabas lumelaviin Farindolas asunud Rigopiano hotelli, mis hävines peaaegu täielikult. Kadunuks jäi 30 inimest. Mali põhjaosas Gao linnas õhkis enesetaputerrorist sõjaväebaasi territooriumil lõhkeainega täidetud veoki. Rünnakus hukkus vähemalt 42 inimest ja sai vigastada veel üle 100 inimese. Mehhikos Nuevo Leóni osariigis avas 15-aastane õpilane Ameerika Ühendriikide taustaga erakoolis Colegio Americano del Noreste kaasõpilaste pihta tule. Rünnakus sai vigastada neli õpilast ja üks õpetaja, pärast rünnakut sooritas tulistaja ise enesetapu. Moldova peaminister Pavel Filip lükkas tagasi president Igor Dodoni eelmise päeva kriitika Euroopa Liiduga sõlmitud assotsiatsioonileppe aadressil ja teatas, et riigi siht on endiselt liitumine Euroopa Liiduga. Prantsusmaal Cannesi linnas röövis relvastatud mees Harry Winstoni juveeliärist 15 miljoni euro väärtuses teemante ja lahkus sündmuskohalt jalgsi. Venemaa välisministeerium teatas, et Venemaa võimud on pikendanud Edward Snowdeni elamisluba "mõne aasta võrra". Eesti kaitseminister Margus Tsahkna oli visiidil Soomes, kus kohtus Soome kaitseministri Jussi Niinistöga. Eesti president Kersti Kaljulaid alustas kahepäevast visiiti Järva- ja Viljandimaal. Tallinna Kirjanike Majas tähistati Loomingu Raamatukogu 60. aastapäeva tekstikavaga "60 aastat armastust", kus ajakirjas ilmunud tekste esitasid Kai Aareleid, Veronika Kivisilla, Jan Kaus ja Indrek Koff. Ameerika Ühendriikide õhurünnakus äärmusliku islamiliikumise Al-Qā‘idah' treeninglaagrile Süürias hukkus Ameerika Ühendriikide kaitseministeeriumi hinnangul üle 100 islamiliikumise liikme. Iraani pealinna Teherani kesklinnas varises kokku varem põlema süttinud 17-korruseline kõrghoone. Hoone varingus sai vigastada 88 inimest, hukkus vähemalt 20 rusude alla jäänud tuletõrjujat. Mehhiko andis Ameerika Ühendriikidele välja Sinaloa kartelli juhi Joaquín Guzmáni. Põhja-Iirimaa endine asepeaminister, Sinn Féini erakonna kauaaegne juht Martin McGuinness teatas, et lahkub tervislikel põhjustel aktiivsest poliitikast. Rootsi peamine opositsioonierakond Mõõdukas Koalitsioonipartei tegi neljale paremtsentristlikule opositsioonierakonnale ettepaneku koostada ühine riigieelarve projekt. Kui projekti toetab hääletusel lisaks neile neljale ka immigratsioonivastane erakond Rootsi Demokraadid, toob see kaasa peaminister Stefan Löfveni vähemusvalitsuse umbusaldamise. Senegali pealinnas Dakaris Gambia saatkonnas andis ametivande Gambia uus president Adama Barrow. Barrow andis ametivande välismaal, sest senine president Yahya Jammeh keeldus ametist lahkumast. Gambia pealinnas Banjulis puhkesid meeleavaldused uue presidendi toetuseks, julgeolekujõud meeleavaldustesse ei sekkunud. Eesti valitsus kiitis heaks riigi osalusega äriühingute nõukogude liikmete nimetamiseks komisjoni moodustamise. Komisjoni esimeheks kinnitati Erkki Raasuke. Eesti valitsus otsustas muuta pensionisüsteemi nii, et pensioni I samba suurus seotakse lahti palgalt tasutud sotsiaalmaksust ja edaspidi hakkab see sõltuma ainult reaalselt töötatud aastatest. Vastav muudatus jõustub alates 2037. aastast. Samuti otsustas valitsus siduda alates 2027. aastast pensioniea keskmise oodatava elueaga. Eestis tehti teatavaks konkursside "Aasta keskkonnategu" ja "Aasta keskkonnasõbralik ettevõte" võitjad. Keskkonnateo auhinna pälvis kooliõpetaja Peeter Hermik puisniitude taastamise organiseerimise eest Matsalu rahvuspargis. Ameerika Ühendriikide 45. presidendina astus ametisse Donald Trump. Ametisse astumise kõnes lubas ta seada Ameerika Ühendriigid alati esikohale ning teha kõik oma otsused silmas pidades ameerika tööliste ja perekondade huvisid. Samuti astus koos temaga ametisse asepresident Mike Pence. Ameerika Ühendriikide Senat kinnitas häältega 98:1 Ameerika Ühendriikide kaitseministriks erukindral James Mattise ja häältega 88:11 Ameerika Ühendriikide sisejulgeoleku ministriks John Kelly. Austraalias Melbourne'is sõitis 26-aastane mees tahtlikult sõiduautoga jalakäijate sekka, tappes kolm ja vigastades veel vähemalt 15 inimest. Tegemist oli varasema kuriteoregistriga mehega, tema seosed terroristidega politsei välistas. Austria politsei vahistas Viinis 18-aastase islamiäärmuslase, kes oli plaaninud jaanuari teisel poolel korraldada riigi pealinnas terrorirünnaku. Gambia relvajõudude staabiülem Ousman Badjie, kes varem oli kinnitanud oma toetust president Yahya Jammeh'le, teatas, et tunnistab uue presidendi ja ülemjuhatajana eelmisel päeval Senegalis ametisse vannutatud Adama Barrow'd. Samuti teatas ta, et ei osuta relvastatud vastupanu, kui Lääne-Aafrika Riikide Majandusühendus peaks kasutama sõjalist jõudu Jammeh' ametist tagandamiseks. Gambia de facto president Yahya Jammeh saatis oma valitsuse laiali ja teatas, et edaspidi juhib ta kõiki ministeeriume isiklikult. Hiljem teatasid opositsiooni esindajad, et Jammeh on nõustunud oma ametist lahkuma ja minema eksiili, kuid ametlikku teadet selle kohta veel ei avaldatud. Suurbritannia välisminister Boris Johnson külastas Myanmari, avaldades sellega toetust Myanmari demokratiseerimisprotsessile. Välisminister kohtus ka Myanmari valitseva erakonna juhi, välisminister Aung San Suu Kyiga. Türgis İstanbulis tulistati isetehtud granaadiheitjatest politsei peakorterit ja valitseva Õigluse ja Arengu Partei peakorterit. Keegi rünnakutes vigastada ega surma ei saanud. Eesti kultuuriminister Indrek Saar andis Kohtla-Järve kultuurikeskuses üle Eesti Kultuurkapitali aastapreemiad. Järva sotsiaaldemokraadist maavanem Alo Aasma teatas, et loob 2017. aasta kohalikeks valimisteks ülemaakonnalise valimisliidu, mis kavatseb kandidaadid välja panna kõigis maakonna omavalitsustes. Gambia president Yahya Jammeh loobus võimust seaduslikult valitud presidendi Adama Barrow' kasuks ja lahkus eksiili Ekvatoriaal-Guineasse. Indias Andhra Pradeshi osariigis sõitis kohaliku aja järgi kell 23.20 teelt välja Jagdalpurist Bhubaneswari teel olnud kiirrong. Õnnetuses hukkus vähemalt 39 inimest ja veel 50 inimest sai vigastada. Itaalias Verona lähistel sõitis postile otsa ja süttis põlema Ungari kooliõpilasi Prantsusmaalt suusapuhkuselt koju transportinud buss. Õnnetuses hukkus 16 ja sai vigastada veel 40 inimest. Rumeenia pealinna Bukaresti ööklubis Bamboo puhkes kohaliku aja järgi kell 3.30 tulekahju, mille tagajärjel põles klubi maani maha. 40 inimest sai eri raskusastmega vigastusi ja toimetati haiglasse, hukkunuid ei olnud. Saksamaa politsei vahistas Neussi linnas 21-aastase islamiäärmuslase, keda kahtlustati terrorirünnaku kavandamises. Vahistatul olid sidemed eelmisel päeval Austrias vahistatud islamiäärmuslasega. Türgi parlament võttis varahommikul 339 poolthäälega vastu uue põhiseaduse projekti, millega kehtestatakse riigis presidentaalne valitsemissüsteem. Jõustumiseks vajab uue põhiseaduse eelnõu ka heakskiitmist rahvahääletusel. Eesti kultuuriminister Indrek Saar andis Estonia kontserdisaalis üle Eesti Kooriühingu koori- ja puhkpillimuusika aastapreemiad. Tallinnas toimus Eesti Külaliikumise Kodukant korraldatud külavanemate foorum "Igal külal on oma hääl", millel osales ka regionaalhalduse minister Mihhail Korb. Ameerika Ühendriikide president Donald Trump teatas, et kavatseb alustada peatselt Kanada ja Mehhiko võimudega läbirääkimisi Põhja-Ameerika vabakaubanduslepingu NAFTA tingimuste muutmiseks, aga ka immigratsiooni- ja julgeolekupoliitika ümberkujundamiseks. Bulgaarias astus ametisse president Rumen Radev. Gambias sisenesid Lääne-Aafrika Riikide Majandusühenduse väed pealinna Banjuli ja võtsid seal oma kontrolli alla presidendipalee, et tagada võimu sujuv üleandmine demokraatlikult valitud presidendile Adama Barrow'le. Võimuvahetust tulid tänavatele tähistama sajad pealinna elanikud. Iisraeli peaminister Binyamin Netanyahu teatas, et tühistab seni kehtinud piirangud Jeruusalemma peamiselt araablastega asustatud idaossa juutidele uute elumajade rajamiseks. Prantsusmaal toimusid Sotsialistliku Partei sisevalimised erakonna presidendikandidaadi väljaselgitamiseks. Teise sisevalimiste vooru pääsesid edasi endine haridusminister Benoît Hamon ja endine peaminister Manuel Valls. Eesti peaminister Jüri Ratas teatas Vabadusraadio venekeelsele toimetusele antud intervjuus, et tema hinnangul tuleks anda Eesti kodakondsus kõigile vähemalt 25 aastat Eestis elanud inimestele ja et sellest saab ametlik seisukoht Keskerakonna järgmises üleriigilises valimisprogrammis. Ameerika Ühendriikide president Donald Trump allkirjastas määruse, mis muutis võimalikuks Ameerika Ühendriikide lahkumise Vaikse ookeani partnerlusleppest. Ameerika Ühendriikide Senat kinnitas häältega 66:32 ametisse Luure Keskagentuuri uue direktori Mike Pompeo. Austraalias astus Uus-Lõuna-Walesi osariigi kubernerina ametisse Gladys Berejiklian. Belgias Brüsselis toimus Balti Assamblee presiidiumi 2017. aasta esimene istung, millega sai alguse Eesti eesistumine Balti Assamblees. Euroopa Nõukogu Parlamentaarse Assamblee istungil Prantsusmaal Strasbourgis valiti assambleele uued asepresidendid. Üheks 19 asepresidendist valiti ka Eesti poliitik Marianne Mikko. Gambia president Adama Barrow nimetas riigi uueks asepresidendiks Fatoumata Jallow-Tambajangi. Hispaanias Barcelonas toimus Vahemere maade Liidu regionaalfoorum "Mediterranean in Action: Youth for Stability and Development", millel osales ka Eesti välisminister Sven Mikser. Iirimaa erakonna Sinn Féin Põhja-Iirimaa haru uueks juhiks kinnitati pensionile läinud Martin McGuinnessi asemel Michelle O'Neill. Mauritiusel jõustus peaminister Sir Anerood Jugnauthi tagasiastumine. Uueks peaministriks sai tema poeg, senine rahandusminister Pravind Jugnauth. Trinidadi ja Tobago koosseisu kuuluval Tobago saarel toimusid kohaliku parlamendi valimised. Valimised võitis erakond Rahva Rahvusliikumine, mis sai 53,8% häältest ja 10 kohta 12-liikmelises parlamendis. Eestit külastas Ukraina president Petro Porošenko, kes kohtus visiidi raames Eesti presidendi Kersti Kaljulaidi, peaminister Jüri Ratase ja XIII Riigikogu esimehe Eiki Nestoriga. Ameerika Ühendriikide Senat kinnitas häältega 96:4 Ameerika Ühendriikide suursaadikuks Ühinenud Rahvaste Organisatsiooni juures senise Lõuna-Carolina osariigi kuberneri Nikki Haley. Haley asemel vannutati samal päeval Lõuna-Carolina kuberneriks senine asekuberner Henry McMaster. Bulgaaria president Rumen Radev kuulutas 26. märtsiks välja ennetähtaegsed parlamendivalimised ja nimetas kuni valimisteni peaministri kohusetäitjaks parlamendi endise esimehe Ognjan Gerdžikovi. Itaalia keskosas Gran Sasso mäeahelikus kukkus alla helikopter kuue inimesega pardal; kõik helikopteris viibinud hukkusid. Läti valitsus kiitis heaks rahvusvahelise kokkuleppe Rail Balticu raudteetrassi rajamiseks. Saksamaa Sotsiaaldemokraatlik Partei nimetas oma liidukantslerikandidaadiks Euroopa Parlamendi endise esimehe Martin Schulzi. Suurbritannia Ülemkohus otsustas, et enne Suurbritannia Euroopa Liidust lahkumise algatamist peab peaminister Theresa May saama selleks ka Suurbritannia parlamendi nõusoleku. Vatikaniga vastuollu sattunud Malta ordu suurmeister Matthew Festing astus pärast vestlust paavst Franciscusega ametist tagasi. Tema tagasiastumine jõustus 28. jaanuaril. Eesti peaminister Jüri Ratas külastas Lääne-Viru maakonda, kus ta tutvus nii ettevõtete, seltskondlike asutuste kui ka sõjaväeliste objektidega. Samuti andis peaminister ühiskonnaõpetuse tunni Vinni-Pajusti Gümnaasiumis. Eesti keskkonnaminister Marko Pomerants alustas kahepäevast visiiti Belgias Brüsselis, kus tegeles peamiselt Eesti Euroopa Liidu eesistumise ettevalmistamisega. Selle raames osales minister Euroopa Parlamendi keskkonna- ja kalanduskomisjoni istungitel. Eesti regionaalhalduse minister Mihhail Korb külastas Jõgeva ja Tartu maakonda. Ameerika Ühendriikide president Donald Trump allkirjastas määruse Ameerika Ühendriikide ja Mehhiko piirile illegaalse immigratsiooni tõkestamiseks piiritara rajamiseks. Teise määrusega peatas ta föderaalsete toetuste eraldamise kohalikele omavalitsustele, mis tegelevad illegaalsete immigrantide kaitse ja varjamisega. Jordaania kuningas ‘Abd Allāh II oli ametlikul visiidil Venemaal Moskvas, kus ta kohtus Venemaa presidendi Vladimir Putiniga, et arutada koostööd terrorismivastase võitluse alal. Jordani Läänekaldal rammis palestiinlane autoga bussipeatust. Rünnakus keegi vigastada ei saanud, Iisraeli sõdurid lasid ründaja sündmuskohal maha. Leedu valitsus kiitis heaks rahvusvahelise kokkuleppe Rail Balticu raudteetrassi rajamiseks. Somaalia pealinnas Muqdishos ründasid islamiäärmuslased Dayah' hotelli. Hotelli väravas õhiti autopomm ja seejärel tungiti hotelli, kus avati tuli. Hukkus 28 inimest, vigastada sai veel 43 inimest. Eesti president Kersti Kaljulaid alustas kahepäevast ametlikku visiiti Rootsis. Visiidi raames kohtus president Rootsi kuninga Carl XVI Gustafiga, peaminister Stefan Löfveni, välisministri Margot Wallströmi ja Riksdagi esimehe Urban Ahliniga. Eesti välisminister Sven Mikser alustas kahepäevast visiiti Etioopia pealinnas Addis Abebas, kus ta kohtus mitmete Aafrika riikide ja Aafrika Liidu esindajatega. Eesti Rahvusringhäälingu juhatus kinnitas venekeelse raadiokanali Raadio 4 uueks peatoimetajaks Julia Bali, kes asub ametisse 1. veebruaril. Tallinna Linnavalitsus nimetas Kesklinna linnaosa uueks vanemaks Keskerakonna avalike suhete juhi Taavi Puki, kelle volitused uuel ametikohal algasid 26. jaanuaril. Ameerika Ühendriikide president Donald Trump nõudis Twitteri vahendusel, et Mehhiko maksaks kinni Ameerika Ühendriikide ja Mehhiko piirile rajatava piiritara ning teatas, et vastasel juhul ei ole Mehhiko presidendil Enrique Peña Nietol mõtet temaga kohtuda. Nende sõnumite peale teatas Peña Nieto, et tühistab oma visiidi Ameerika Ühendriikidesse. Austrias astus ametisse president Alexander Van der Bellen. Austria politsei korraldas Viinis ja Grazis reidid, mille käigus vahistati 14 inimest, keda kahtlustatakse kuulumises äärmuslikku islamiorganisatsiooni Islamiriik. Belgias Brüsselis algas Euroopa Liidu ja euroala rahandusministrite kohtumine, kus osales ka Eesti rahandusminister Sven Sester. Gambia president Adama Barrow saabus Senegalist kodumaale. Kreeka ülemkohus tõkestas kaheksa Türgi riigipöördekatses osalenud Türgi sõduri väljaandmise Türgile, väljendades muret, et nende inimõigused ei pruugi Türgis olla tagatud. Kohtu otsus pingestas veelgi Kreeka ja Türgi suhteid. Maltal algas Euroopa Liidu sise- ja justiitsministrite kahepäevane mitteametlik kohtumine, millel Eestit esindas justiitsminister Urmas Reinsalu. Soomes Helsingis algas Põhjamaade ja Baltimaade kaitsevägede juhatajate kahepäevane kohtumine, kus osales ka Eesti kaitseväe juhataja Riho Terras. Suurbritannia Euroopa Liidust lahkumise minister David Davis algatas seaduse vastuvõtmise, mis lubab peaminister Theresa May valitsusel algatada ametlikult Euroopa Liidust lahkumise. Tegemist on Suurbritannia valitsuse esimese konkreetse sammuga Euroopa Liidust lahkumise protsessi käivitamiseks. Eesti valitsus kiitis heaks Rail Balticu kokkuleppe allkirjastamise. Samal päeval toimus majandus- ja kommunikatsiooniministeeriumi hoone ees Rail Balticu projekti vastaste meeleavaldus, millel osales mitusada inimest. Tallinna linnavolikogu opositsioon algatas volikogu esimehe Kalev Kallo umbusaldamise. Tallinnas Nordea kontserdimajas anti üle Eesti Muusikaauhinnad. Võrus toimus Edgar Savisaart toetavate Keskerakonna liikmete moodustatud valimisliidu Põliskeskerakondlased esimene avalik koosolek. Koosoleku eesmärk oli valimisliidu loojate sõnul saata sõnum teistele Savisaare toetajatele, et needki moodustaksid oma piirkondades kohalikeks valimisteks eraldi valimisliidud. Ameerika Ühendriikide president Donald Trump kehtestas neljakuulise moratooriumi põgenike vastuvõtmisele; samuti kehtestas ta 90 päevaks sissesõidukeelu Süüria, Iraagi, Iraani, Jeemeni, Liibüa, Somaalia ja Sudaani passidega isikutele. Ameerika Ühendriikide pealinnas Washingtonis toimus kümnete tuhandete osavõtjatega protestiaktsioon abortide vastu ehk niinimetatud elumarss. Marsile kogunenuid tervitas teiste seas ka asepresident Mike Pence. Ameerika Ühendriikide pealinnas Washingtonis kohtusid Ameerika Ühendriikide president Donald Trump ja Suurbritannia peaminister Theresa May. Mõlemad riigijuhid kinnitasid kohtumisel oma toetust NATO-le. President Trump kiitis ka Suurbritannia otsust lahkuda Euroopa Liidust ja võttis vastu kuninganna Elizabeth II ametliku kutse külastada Suurbritanniat. Bulgaarias asus peaministri kohuseid täitma Ognjan Gerdžikov. Maroko võimud teatasid seitsme isiku vahistamisest, keda kahtlustati sidemetes äärmusliku islamiliikumisega Islamiriik. Vahistatute juurest leiti ka mitmesuguseid relvi ja pommivöösid. Saksamaa uueks välisministriks nimetati senine majandusminister, asekantsler Sigmar Gabriel. Eesti kultuuriminister Indrek Saar oli visiidil Tartumaal, kus kohtus Elva kultuurivaldkonna töötajatega. Eesti regionaalhalduse minister Mihhail Korb külastas Valga ja Võru maakonda. Eesti Reformierakonna juhatus kinnitas erakonna uueks peasekretäriks alates 1. veebruarist senise Ambla vallavanema Rait Pihelga. Ameerika Ühendriikides peatas New Yorgi Ida kohturingkonna kohtunik Ann Donnelly ajutiselt president Donald Trumpi eelmisel päeval allkirjastatud määruse nende osade kehtivuse, mis lubasid seitsme sissesõidukeelu saanud riikide kodanikke Ameerika Ühendriikidest välja saata ka juhul, kui neil juba on olemas kehtiv Ameerika Ühendriikide viisa. Ameerika Ühendriikide president Donald Trump pidas oma ametiaja esimese telefonivestluse Venemaa presidendi Vladimir Putiniga. Vestluse kesksed teemad olid olukord Süürias ja võitlus äärmusliku islamiorganisatsiooniga Islamiriik. Hiinas ja paljudes teistes riikides tähistati uue aasta algust kuukalendri järgi. Hiina astroloogia kohaselt algas kuke aasta. Malta ordu suurmeistri kohuseid asus tagasi astunud Matthew Festingi asemel ajutiselt täitma suurkomtuur Ludwig Hoffmann von Rumerstein. Ühtlasi ennistati ametisse ordu endine suurkantsler Albrecht Boeselager, kelle vallandamine oli põhjustanud ordu ja Vatikani vahelise tüli, mis viiski suurmeister Festingi tagasiastumiseni. Saksamaa valitsuskoalitsiooni kuuluva Kristlik-Sotsiaalse Liidu esimees, Baieri peaminister Horst Seehofer andis ajalehele Bild intervjuu, milles kutsus üles tühistama Venemaale kehtestatud majandussanktsioone. Seehoferi hinnangul tuleb sanktsioonid tühistada vähemalt 2017. aasta lõpuks. Türgis Ankaras kohtusid Türgi president Recep Tayyip Erdoğan ja Suurbritannia peaminister Theresa May. Kohtumise keskmes olid kaubandus- ja julgeolekuküsimused. Eestis kuulutati 2016. aasta A. H. Tammsaare nimeline Albu valla kirjanduspreemia laureaadiks Tiina Laanem romaaniga "Pildilt kukkujad". Eesti Keskerakonna volikogu avaldas toetust erakonna esimehe Jüri Ratase ideele kodakondsust reguleerivate seaduste muutmisest viisil, mis kaotaks Eestis edaspidi kodakondsuseta isikute staatuse ja tagaks senistele "halli passi" omanikele tee Eesti kodakondsusesse. Ameerika Ühendriikide suurlinnades ja lennujaamades avaldasid kümned tuhanded inimesed meelt president Donald Trumpi määruse vastu, millega keelustati seitsme peamiselt muslimitest elanikkonnaga riigi kodanike sissesõit Ameerika Ühendriikidesse. Määruse alusel oli kahe päeva jooksul kinni peetud või riigist deporteeritud juba sadu inimesi. Haitil toimus parlamendi ülemkoja (Senati) valimiste teine voor. Kanadas Québeci linna mošees avati pühapäevaõhtuse palvuse ajal tuli. Rünnakus hukkus kuus ja sai vigastada kaheksa inimest. Algul kahtlustati rünnaku toimepanekus kolme inimest, kuid hiljem esitati süüdistus ainult 27-aastasele üliõpilasele Alexandre Bissonnette'ile. Prantsusmaal toimunud Sotsialistliku Partei sisevalimiste teise vooru erakonna presidendikandidaadi väljaselgitamiseks võitis endine haridusminister Benoît Hamon. Rumeenia suuremates linnades avaldasid kümned tuhanded inimesed meelt valitsuse kava vastu dekriminaliseerida erakorraliste määruste abil mõned, peamiselt korruptsiooni valdkonda kuuluvad süüteod ja anda armu nendes süüdimõistetutele. Valitsuse kava on kritiseerinud nii riigi president Klaus Iohannis, riigi ülemkohus, riigi peaprokurör, kodanikuliikumised kui ka välisriikide diplomaadid. Eestile kuuluvatel Setumaa aladel toimus rahvaküsitlus kõiki neid alasid ühendava Setomaa valla moodustamiseks. Esialgsete tulemuste kohaselt toetas küsitlusel osalenud inimeste enamus ühendvalla moodustamise ettepanekut. Aafrika Liidu esimeheks valiti Guinea president Alpha Condé. Liidu täitevorgani ehk komisjoni esimeheks valiti Tšaadi välisminister Moussa Faki. Ameerika Ühendriikide president Donald Trump vallandas justiitsministri kohusetäitja Sally Yatesi, kes oli andnud justiitsministeeriumi ametnikele korralduse Trumpi kehtestatud sissesõidupiiranguid kohtus mitte kaitsta. Uueks justiitsministri kohusetäitjaks nimetati Virginia Ida föderaalringkonna prokurör Dana Boente, kes kinnitas ajakirjanikele, et tema hakkab piirangute täitmist jälgima ja vajadusel ka kohtus kaitsma. Ameerika Ühendriikides teatas Washingtoni osariigi peaprokurör, et kaebab president Trumpi kehtestatud sissesõidupiirangud kohtusse. Hiljem samal õhtul teatas kavatsusest Washingtoni osariigi eeskuju järgida ka Massachusettsi osariik. Ameerika Ühendriikide Maine'i osariigis jõustus rahvahääletuse tulemus, millega seadustati marihuaana kasutamine meelelahutuslikel eesmärkidel. Sellega sai Maine'ist kaheksas Ameerika Ühendriikide osariik, kus kanepi kasutamine mõnuainena on legaliseeritud. Norra Kirik kiitis heaks uue kirikliku laulatuse korra, mis võimaldab laulatada ka samasoolisi paare. Kirikukogu oli samasooliste paaride laulatamise heaks kiitnud aprillis 2016, kuid seni puudus talituse läbiviimiseks sobilik tekst. Sõda Donbassis: Ukraina kaitsejõud teatasid, et eelmise kahe päeva jooksul hukkus kokkupõrgetes venemeelsete separatistidega viis ning sai haavata ja vigastada veel neliteist Ukraina kaitseväelast. Tegemist oli veriseimate kokkupõrgetega mitme nädala jooksul, kõige ohvriterohkemaks kujunes separatistide pealetung Avdijivka linna juures, mis siiski edukalt tagasi löödi. Õhtuks oli lahingutes hukkunud enam kui kümme inimest, Ukraina poolel oli haavatuid ja vigastatuid kakskümmend. Türgi taasavas Liibüa pealinnas Tripolis oma saatkonna, mis oli alates 2014. aastast Liibüa kodusõja tõttu suletud. Eestisse saabus kahepäevasele ametlikule visiidile Leedu peaminister Saulius Skvernelis. Visiidi esimesel päeval kohtus ta teiste seas Eesti presidendi Kersti Kaljulaidi ja peaministri Jüri Ratasega. Eesti kaitseminister Margus Tsahkna nimetas mereväe ülemaks seni kohusetäitjana seda ametit pidanud kaptenleitnant Jüri Saska. Eesti Reformierakonna peasekretäriks valitud Rait Pihelgas teatas, et ei saa perekondlikel põhjustel peasekretäri ametikohale asuda. Eestis teatasid Coop Eesti ja Inbank, et omandavad enamusosaluse Eesti Krediidipangas. Coop Eesti omandab 59,7% ja Inbank 25% Krediidipanga aktsiatest. Panga uueks tegevjuhiks saab selle senine strateegiajuht Margus Rink. Ühtlasi teatati, et alates sügisest 2017 saab panga uueks nimeks Coop Pank. Ameerika Ühendriikide president Donald Trump nimetas Ülemkohtu liikme kandidaadiks 10. föderaalkohturingkonna apellatsioonikohtuniku Neil Gorsuchi, kes on tuntud oma konservatiivsete vaadete poolest. Ameerika Ühendriikide Senat kinnitas häältega 93:6 transpordiministriks Elaine Chao. Iisraeli võimud avalikustasid kava rajada okupeeritud Jordani Läänekaldale juudi asunikele 3000 uut elamut. Iraagi peaminister Ḩaidar al-‘Ibādī teatas, et Iraak ei vasta Ameerika Ühendriikide poolt Iraagi kodanikele kehtestatud sissesõidupiirangutele samasuguste sanktsioonidega, sest ei soovi rikkuda sõjalist koostööd Ameerika Ühendriikidega. Sissesõidukeelu kehtestamist ameeriklastele nõudis valitsuselt Iraagi parlament. Rumeenia valitsus dekriminaliseeris presidendi ja õiguskaitseorganisatsioonide vastuseisule ning ulatuslikele meeleavaldustele vaatamata erakorraliste määrustega mitmed korruptsioonikuritegude liigid. Pärast valitsuse otsust kogunes selle vastu valitsushoone juurde pealinnas Bukarestis meelt avaldama üle 10 000 inimese. Saksamaa politsei vahistas Berliinis kolm meest, keda kahtlustatakse sidemetes äärmusliku islamiorganisatsiooniga Islamiriik. Mehed plaanisid reisida Lähis-Idasse, et saada seal sõjalist väljaõpet. Eestis Tallinnas toimus Balti Ministrite Nõukogu liikmesriikide peaministrite kohtumine. Kohtumisega seotud üritustel osales külalisena ka Euroopa Ülemkogu eesistuja Donald Tusk. Kohtumisel allkirjastasid kolme Balti riigi peaministrid kokkuleppe Rail Balticu raudteetrassi rajamiseks. Eesti välisminister Sven Mikser oli ametlikul visiidil Soomes, kus ta kohtus Soome presidendi Sauli Niinistö ja välisminister Timo Soiniga. Tallinna linnavolikogus kukkus läbi umbusaldusavaldus volikogu esimehele Kalev Kallole. Kallo umbusaldamist toetas 17, selle vastu oli 45 linnavolikogu liiget. Expelled Russian diplomats leave United States Reuters, 1.01.2017 (vaadatud 2.01.2017) January 2017 Rulers.org (vaadatud 2.01.2017) Burundi minister shot dead in capital: police Reuters, 1.01.2017 (vaadatud 2.01.2017) Hundreds of migrants try to storm border into Spain's enclave of Ceuta Reuters, 1.01.2017 (vaadatud 2.01.2017) Istanbuli ööklubis sai rünnakus surma vähemalt 39 inimest ERR Uudised, 1.01.2017 (vaadatud 1.01.2017) Gunman kills 39 in Istanbul nightclub, manhunt under way Reuters, 1.01.2017 (vaadatud 1.01.2017) Senator McCain says U.S. 'must stand up to Vladimir Putin' Reuters, 1.01.2017 (vaadatud 2.01.2017) ÜRO uus peasekretär astub ametisse Postimees, 1.01.2017 (vaadatud 2.01.2017) Brazil drug gangs spark prison riot, 56 dead Reuters, 2.01.2017 (vaadatud 2.01.2017) Islamic State kills 24 in Baghdad blast, cuts road to Mosul Reuters, 2.01.2017 (vaadatud 2.01.2017) In Iraq, Hollande vows to tackle foreign fighters and their children Reuters, 2.01.2017 (vaadatud 2.01.2017) Suicide bombers attack peacekeepers' Somali HQ, at least three dead Reuters, 2.01.2017 (vaadatud 2.01.2017) New Congress prepares to undo Obamacare, weigh Trump personnel picks Reuters, 3.01.2017 (vaadatud 3.01.2017) Rough start for U.S. Republicans on first day of Trump-era Congress Reuters, 3.01.2017 (vaadatud 4.01.2017) Ford cancels plan for $1.6 billion plant in Mexico after Trump criticism Reuters, 3.01.2017 (vaadatud 3.01.2017) Jovenel Moise clinches Haiti presidency, poll fraud ruled out Reuters, 3.01.2017 (vaadatud 4.01.2017) Turkey extends emergency rule to maintain purge of Gulen supporters: deputy PM Reuters, 4.01.2017 (vaadatud 4.01.2017) Eelinfo (2. nädal) Vabariigi Valitsus (vaadatud 2.01.2017) Gambia army chief stands by embattled President Jammeh Reuters, 4.01.2017 (vaadatud 5.01.2017) Kosovo ex-PM arrested in France on Serbian warrant Reuters, 4.01.2017 (vaadatud 5.01.2017) Romania's leftist government of PM Grindeanu wins vote of confidence Reuters, 4.01.2017 (vaadatud 5.01.2017) Venezuela names economy czar, oil minister in cabinet shuffle Reuters, 4.01.2017 (vaadatud 5.01.2017) Two car bombs in Baghdad kill at least 14:sources Reuters, 5.01.2017 (vaadatud 5.01.2017) Iraqi general says 70 percent of east Mosul retaken from Islamic State Reuters, 5.01.2017 (vaadatud 5.01.2017) Britain's May appoints career diplomat as envoy to EU Reuters, 5.01.2017 (vaadatud 5.01.2017) Car bomb kills at least ten in Syrian coastal town: state TV Reuters, 5.01.2017 (vaadatud 5.01.2017) Suspected Kurdish militants kill two in car bombing in Turkey's Izmir Reuters, 5.01.2017 (vaadatud 5.01.2017) Turkey orders detention of 380 businessmen in Gulen investigation: AA Reuters, 5.01.2017 (vaadatud 5.01.2017) Valitsus kinnitas kolme ühendvalla moodustamise ERR Uudised, 5.01.2016 (vaadatud 5.01.2016) Suspect chose Florida airport for rampage that killed five: FBI Reuters, 7.01.2017 (vaadatud 7.01.2017) Brazil gang kills 31, many hacked to death, as prison violence explodes Reuters, 6.01.2017 (vaadatud 7.01.2017) Israel cuts $6 million in U.N. funding over settlements resolution Reuters, 6.01.2017 (vaadatud 7.01.2017) Turkey dismisses 6,000 more workers in post-coup crackdown Reuters, 6.01.2017 (vaadatud 7.01.2017) Venemaa alustas vägede väljatoomist Süüriast ERR Uudised, 6.01.2017 (vaadatud 6.01.2017) Halli kardinali lahkumine Postimees, 7.01.2017 (vaadatud 9.01.2017) Postimehe aasta inimene 2016 on Tõnis Lukas ERR Uudised, 6.01.2017 (vaadatud 6.01.2017) Anti-corruption party launches in Bulgaria as election approaches Reuters, 7.01.2017 (vaadatud 7.01.2017) Ivory Coast government reaches deal to end army mutiny Reuters, 7.01.2017 (vaadatud 7.01.2017) Thousands of Mexicans protest gasoline price hikes Reuters, 7.01.2017 (vaadatud 8.01.2017) Chilean senator named presidential candidate of center-left party Reuters, 8.01.2017 (vaadatud 9.01.2017) Reformierakonna esimeheks valiti Hanno Pevkur Eesti Reformierakond, 7.01.2017 (vaadatud 7.01.2017) Trump acknowledges Russia role in U.S. election hacking: aide Reuters, 8.01.2017 (vaadatud 9.01.2017) Kuldgloobustel tegi puhta töö "La la land" ERR Menu, 9.01.2017 (vaadatud 9.01.2017) Unclear whether truck attack in Israel inspired by Islamic State Reuters, 9.01.2017 (vaadatud 9.01.2017) At least four killed in Palestinian truck attack in Jerusalem Reuters, 9.01.2017 (vaadatud 9.01.2017) Suicide attacks kill 20 people in eastern Baghdad Reuters, 8.01.2017 (vaadatud 8.01.2017) Venezuela's Maduro hikes minimum wage for fifth time in a year Reuters, 8.01.2017 (vaadatud 9.01.2017) Liberals rebuff Italy's 5-Star request to join them in EU parliament Reuters, 9.01.2017 (vaadatud 9.01.2017) Cyprus leaders start week of crunch peace talks Reuters, 9.01.2017 (vaadatud 9.01.2017) Turkish police fire tear gas at protest against stronger presidency Reuters, 9.01.2017 (vaadatud 9.01.2017) Belarus to allow visa-free entry for short trips for 80 countries Reuters, 9.01.2017 (vaadatud 9.01.2017) Eesti elanikud saavad õiguse viisavabalt Valgevenesse siseneda ERR Uudised, 9.01.2017 (vaadatud 9.01.2017) Eelinfo (3. nädal) Vabariigi Valitsus (vaadatud 9.01.2017) Reformierakonna fraktsiooni esimeheks valiti Hanno Pevkur Reformierakond, 9.01.2017 (vaadatud 9.01.2017) Ettevõtja Rein Kilk endal AS-i Pere maksejõuetuse põhjustamises süüd ei näe ERR Uudised, 9.01.2017 (vaadatud 9.01.2017) Kabulis plahvatasid parlamendihoone lähistel pommid, hukkus üle 30 inimese ERR Uudised, 10.01.2017 (vaadatud 10.01.2017) Yahoo to be named Altaba, Mayer to leave board after Verizon deal Reuters, 10.01.2017 (vaadatud 10.01.2017) Kohus mõistis Charlestoni kirikutulistajale surmanuhtluse ERR Uudised, 11.01.2017 (vaadatud 11.01.2017) Obama pushes values and prods Trump in final, emotional address Reuters, 11.01.2017 (vaadatud 11.01.2017) Ivory Coast's Ouattara names ex-PM as vice-president Reuters, 10.01.2017 (vaadatud 10.01.2017) Muslim girls must attend mixed swim class: European rights court Reuters, 10.01.2017 (vaadatud 10.01.2017) Huge crowd bids farewell to Iranian ex-president who fell out with supreme leader Reuters, 10.01.2017 (vaadatud 10.01.2017) Iceland center-right inks coalition deal, parliament to vote on EU referendum Reuters, 10.01.2017 (vaadatud 10.01.2017) Boat capsizes off Tanzania's coast, kills at least 12 Reuters, 10.01.2017 (vaadatud 10.01.2017) Turkey's parliament votes to press on with constitutional reform debate Reuters, 10.01.2017 (vaadatud 10.01.2017) Metsatöösturid plaanivad miljardilist investeeringut puidurafineerimistehasesse ERR Majandus, 10.01.2017 (vaadatud 10.01.2017) Kriminaalkuriteos lõplikult süüdi jäänud Nääme lahkub linnaosavanema ametist ERR Uudised, 11.01.2017 (vaadatud 11.01.2017) Obama administration ends special immigration policy for Cubans Reuters, 13.01.2017 (vaadatud 13.01.2017) Obama andis Bidenile kõrgeima tsiviilautasu ERR Uudised, 13.01.2017 (vaadatud 14.01.2017) Myanmar, Bangladesh agree to start talks on Rohingya refugees Reuters, 12.01.2017 (vaadatud 12.01.2017) Peru seizes two tons of cocaine in asparagus packages Reuters, 13.01.2017 (vaadatud 13.01.2017) Poland's centrist opposition ends blockade in parliament Reuters, 12.01.2017 (vaadatud 12.01.2017) Valitsus kiitis heaks maavalitsuste tegevuse lõpetamise Õhtuleht, 12.01.2017 (vaadatud 15.01.2017) Eelinfo (3. nädal) Välisministeerium (vaadatud 9.01.2017) African Union says it will stop recognising Jammeh as Gambian president from January 19 Reuters, 13.01.2017 (vaadatud 13.01.2017) Ivory Coast mutineers say reach deal amid fears of renewed revolt Reuters, 13.01.2017 (vaadatud 14.01.2017) Thai parliament approves king's constitutional changes request, likely delaying elections Reuters, 13.01.2017 (vaadatud 14.01.2017) Reformierakonna aseesimehed on Kaja Kallas, Jürgen Ligi ja Urmas Paet Reformierakond, 13.01.2017 (vaadatud 13.01.2017) Pevkur vahetab Nebokati erakonna peasekretäri kohalt välja ERR Uudised, 13.01.2017 (vaadatud 14.01.2017) EAS tutvustas uut Eesti märki ERR Uudised, 13.01.2017 (vaadatud 14.01.2017) Japan and Australia agree to strengthen defense ties Reuters, 14.01.2017 (vaadatud 14.01.2017) Death toll from Brazil jail riot tops 30 Reuters, 15.01.2017 (vaadatud 15.01.2017) Serbian train sparks escalation in tensions with Kosovo BBC News, 14.01.2017 (vaadatud 15.01.2017) Palestiina president kohtus paavstiga ja avas saatkonna ERR Uudised, 14.01.2017 (vaadatud 14.01.2017) Ricardo Lagos, ex-Chile president, runs to lead country again Reuters, 14.01.2017 (vaadatud 15.01.2017) Riots in Tunisia on revolt's anniversary, protests greet president Reuters, 14.01.2017 (vaadatud 14.01.2017) Britain and UAE launch joint military exercises Reuters, 15.01.2017 (vaadatud 15.01.2017) Gambia President-elect Barrow 'to stay in Senegal until inauguration' BBC News, 15.01.2017 (vaadatud 15.01.2017) Indonesia, Japan discuss maritime security, railway project Reuters, 15.01.2017 (vaadatud 15.01.2017) Saksa lennuk maandus pommiähvarduse tõttu Kuveidis ERR Uudised, 15.01.2017 (vaadatud 15.01.2017) Serbia-Kosovo train row escalates to military threat BBC News, 15.01.2017 (vaadatud 15.01.2017) In Kiev, Biden says world must stand against Russian aggression Reuters, 16.01.2017 (vaadatud 16.01.2017) Cuba, United States to fight terrorism, drug trafficking and other crimes Reuters, 16.01.2017 (vaadatud 17.01.2017) Eelinfo (4. nädal) Vabariigi Valitsus (vaadatud 17.01.2017) Turkish cargo jet crash kills 37 in Kyrgyzstan Reuters, 16.01.2017 (vaadatud 16.01.2017) Hundreds of U.S. Marines land in Norway, irking Russia Reuters, 16.01.2017 (vaadatud 16.01.2017) Northern Ireland sets March 2 election after government collapse Reuters, 16.01.2017 (vaadatud 17.01.2017) Turkey says captures nightclub attacker who acted for Islamic State Reuters, 17.01.2017 (vaadatud 17.01.2017) Ametlik: Keit Kasemets saab Euroopa Komisjoni Eesti esinduse juhiks ERR Uudised, 13.01.2017 (vaadatud 14.01.2017) Tallinna Kesklinna vanemaks saab Taavi Pukk ERR Uudised, 16.01.2017 (vaadatud 17.01.2017) Lahkuv Obama leevendas Manningu vanglakaristust ERR Uudised, 17.01.2017 (vaadatud 18.01.2017) Conservative Tajani is new EU parliament speaker as euroscepticism surges Reuters, 17.01.2017 (vaadatud 18.01.2017) Gambia's President Jammeh declares state of emergency Reuters, 17.01.2017 (vaadatud 17.01.2017) Lithuania to build fence along border with Russia's Kaliningrad Reuters, 17.01.2017 (vaadatud 17.01.2017) In Russia, Moldovan president says he may scrap EU trade pact Reuters, 17.01.2017 (vaadatud 18.01.2017) Nigerian air force kills 52 in strike on refugee camp: MSF Reuters, 18.01.2017 (vaadatud 18.01.2017) Top German court rejects bid to outlaw far-right NPD party Reuters, 17.01.2017 (vaadatud 17.01.2017) Britain to leave EU single market as May sets course for 'hard Brexit' Reuters, 17.01.2017 (vaadatud 17.01.2017) Vatican orders Knights of Malta to cooperate with papal inquiry Reuters, 17.01.2017 (vaadatud 18.01.2017) Saare maavanema asendajaks määrati maasekretär Jaan Leivategija ERR Uudised, 17.01.2017 (vaadatud 18.01.2017) Viimsi uueks vallavanemaks valiti lennujaama endine juht Rein Loik Delfi, 17.01.2017 (vaadatud 18.01.2017) Gambia's parliament extends Jammeh's term as Senegal moves troops Reuters, 18.01.2017 (vaadatud 18.01.2017) Gambia's vice president quits after two decades in role: sources Reuters, 19.01.2017 (vaadatud 19.01.2017) Arab Israeli and policeman killed in suspected car ramming attack in southern Israel Reuters, 18.01.2017 (vaadatud 18.01.2017) Itaalia keskosa tabas järjekordne maavärin ERR Uudised, 18.01.2017 (vaadatud 18.01.2017) Avalanche hits Italian hotel, many feared dead under snow Reuters, 19.01.2017 (vaadatud 19.01.2017) Suicide blast kills more than 40 in northern Mali military camp Reuters, 18.01.2017 (vaadatud 18.01.2017) Teen shoots four, self at American school in northern Mexico Reuters, 18.01.2017 (vaadatud 18.01.2017) Peaminister: Moldova tahab liituda EL-iga ERR Uudised, 18.01.2017 (vaadatud 18.01.2017) Thief walks away after Cannes jewelry heist worth 15 million euros Reuters, 18.01.2017 (vaadatud 18.01.2017) Russia says extends Snowden's residency permit 'by a couple of years' Reuters, 18.01.2017 (vaadatud 18.01.2017) Vabariigi President külastab sel nädalal Järva- ja Viljandimaad Vabariigi Presidendi Kantselei, 16.01.2017 (vaadatud 23.01.2017) Loomingu Raamatukogu tähistas 60. sünnipäeva ERR Kultuur, 18.01.2017 (vaadatud 18.01.2017) U.S. air strike in Syria kills more than 100 al Qaeda members: defense official Reuters, 20.01.2017 (vaadatud 20.01.2017) Troops, rescuers search for trapped firefighters after Iran building collapse Reuters, 19.01.2017 (vaadatud 20.01.2017) Mexico extradites drug lord 'El Chapo' to U.S. on eve of Trump inauguration Reuters, 19.01.2017 (vaadatud 20.01.2017) Illness forces Northern Ireland's McGuinness to quit politics Reuters, 19.01.2017 (vaadatud 20.01.2017) Swedish opposition party launches budget bid to bring down government Reuters, 19.01.2017 (vaadatud 19.01.2017) West African military halt Gambia operation, issue Jammeh deadline Reuters, 19.01.2017 (vaadatud 20.01.2017) Nimetamiskomitee loomine sai valitsuse heakskiidu, juhiks saab Raasuke ERR Uudised, 19.01.2017 (vaadatud 20.01.2017) Valitsuse pensionireform: pensioni suurus hakkab sõltuma tööaastatest ERR Uudised, 19.01.2017 (vaadatud 20.01.2017) Aasta Keskkonnateo auhinna pälvis Peeter Hermik Aasta Keskkonnateo Auhind, 20.01.2017 (vaadatud 20.01.2017) Trump, sworn in as U.S. president, vows to end 'American carnage' in defiant speech Reuters, 20.01.2017 (vaadatud 20.01.2017) Three dead, more than 15 injured after driver plows car into Australian pedestrians Reuters, 20.01.2017 (vaadatud 20.01.2017) Austrian police arrest man suspected of planning imminent attack Reuters, 20.01.2017 (vaadatud 21.01.2017) Gambia army chief recognizes President Barrow as commander-in-chief Reuters, 20.01.2017 (vaadatud 20.01.2017) Gambia's Jammeh agrees to go into exile as regional troops mass Reuters, 20.01.2017 (vaadatud 21.01.2017) Britain's Johnson to visit Myanmar, says democratic transition not yet complete Reuters, 20.01.2017 (vaadatud 20.01.2017) Rockets fired at Istanbul police and AKP offices, no casualties Reuters, 20.01.2017 (vaadatud 21.01.2017) Selgusid kultuurkapitali aastapreemiate laureaadid ERR Kultuur, 20.01.2017 (vaadatud 21.01.2017) Järva maavanem loob kohalikeks valimisteks ülemaakonnalise valimisliidu ERR Uudised, 20.01.2017 (vaadatud 20.01.2017) At least 39 killed as Indian train derails Reuters, 22.01.2017 (vaadatud 23.01.2017) Sixteen dead, mostly Hungarian teenagers, in Italy bus accident: police Reuters, 21.01.2017 (vaadatud 21.01.2017) Romanian nightclub fire sends dozens to hospitals Reuters, 21.01.2017 (vaadatud 21.01.2017) German police arrest man on suspicion of planning attack Reuters, 23.01.2017 (vaadatud 23.01.2017) Turkish parliament approves presidential system, paving way for referendum Reuters, 21.01.2017 (vaadatud 21.01.2017) Trump to begin renegotiating NAFTA pact soon with Mexico, Canada Reuters, 22.01.2017 (vaadatud 23.01.2017) Gambians celebrate as West African troops enter capital after Jammeh flees Reuters, 22.01.2017 (vaadatud 23.01.2017) Israel lifts restrictions on building more homes in East Jerusalem Reuters, 23.01.2017 (vaadatud 23.01.2017) Socialist rebel and ex-PM Valls head for runoff in presidential primary Reuters, 23.01.2017 (vaadatud 23.01.2017) Ratas: kodakondsus tuleks anda kõigile, kes on elanud Eestis vähemalt 25 aastat ERR Uudised, 23.01.2017 (vaadatud 24.01.2017) "У нас нет симпатий к Кремлю" Radio Svoboda, 22.01.2017 (vaadatud 24.01.2017) Trump lubas kärpida ettevõtete makse ja regulatsioone, USA lahkub Vaikse ookeani kaubandusleppest ERR Uudised, 23.01.2017 (vaadatud 24.01.2017) Balti Assamblee Eesti eesistumine avati täna Brüsselis Riigikogu Kantselei, 23.01.2017 (vaadatud 23.01.2017) Marianne Mikko kinnitati ENPA asepresidendiks Riigikogu Kantselei, 23.01.2017 (vaadatud 23.01.2017) Eelinfo (5. nädal) Vabariigi Valitsus (vaadatud 23.01.2017) Sinn Féini Põhja-Iirimaa juhiks sai Michelle O'Neill ERR Uudised, 23.01.2017 (vaadatud 24.01.2017) Nestor president Porošenkole: me loodame näha edukat Ukrainat Riigikogu Kantselei, 23.01.2017 (vaadatud 23.01.2017) Bulgaria sets early vote for March 26, ex-parliament speaker to be interim PM Reuters, 24.01.2017 (vaadatud 25.01.2017) All six aboard crashed Italian helicopter killed: Italian TV Reuters, 24.01.2017 (vaadatud 25.01.2017) Läti valitsus kiitis heaks Rail Balticu leppe sõlmimise ERR Uudised, 24.01.2017 (vaadatud 25.01.2017) German SPD chief Gabriel makes way for Schulz to run against Merkel Reuters, 24.01.2017 (vaadatud 25.01.2017) Parliament must vote before UK can trigger Brexit, top court rules Reuters, 24.01.2017 (vaadatud 24.01.2017) Knights of Malta head resigns after dispute with Vatican Reuters, 25.01.2017 (vaadatud 25.01.2017) Trump orders building of Mexico border wall, targets U.S. 'sanctuary' cities Reuters, 25.01.2017 (vaadatud 25.01.2017) Jordanian King to visit Russia to discuss counter-terrorism - Kremlin Reuters, 24.01.2017 (vaadatud 25.01.2017) Israeli troops shoot Palestinian driver who rammed West Bank bus stop Reuters, 25.01.2017 (vaadatud 26.01.2017) Leedu valitsus kiitis heaks Rail Balticu leppe sõlmimise ERR Uudised, 25.01.2017 (vaadatud 25.01.2017) Somali militants ram car bomb into hotel, killing at least 13 Reuters, 25.01.2017 (vaadatud 25.01.2017) Somaalia pealinnas sai hotellirünnakus surma vähemalt 28 inimest ERR Uudised, 25.01.2017 (vaadatud 25.01.2017) President Kaljulaid: Rootsi ja Eesti on tihedalt põimunud Vabariigi Presidendi Kantselei, 26.01.2017 (vaadatud 29.01.2017) President Kaljulaid sõidab töövisiidile Rootsi Vabariigi Presidendi Kantselei, 24.01.2017 (vaadatud 29.01.2017) Raadio 4 peatoimetajaks sai Julia Bali ERR Uudised, 25.01.2017 (vaadatud 25.01.2017) Tallinna Kesklinna vanema ametisse asub Taavi Pukk ERR Uudised, 25.01.2017 (vaadatud 25.01.2017) Mexico president cancels Trump summit as wall taunt deepens spat Reuters, 26.01.2017 (vaadatud 26.01.2017) Austria arrests 14 on suspicion of belonging to Islamic State Reuters, 26.01.2017 (vaadatud 26.01.2017) President Barrow arrives in Gambia from Senegal: witness Reuters, 26.01.2017 (vaadatud 26.01.2017) Turkey angered as Greece blocks extradition of soldiers over coup attempt Reuters, 26.01.2017 (vaadatud 26.01.2017) UK government takes first step towards triggering Brexit Reuters, 26.01.2017 (vaadatud 26.01.2017) Valitsus kiitis heaks Rail Balticu kokkuleppe allkirjastamise, trassi vastased avaldasid meelt ERR Uudised, 26.01.2017 (vaadatud 26.01.2017) Opositsioon andis Kalev Kallole üle umbusaldusavalduse ERR Uudised, 26.01.2017 (vaadatud 26.01.2017) Eesti muusikaauhinnad on jagatud ERR Menu, 27.01.2017 (vaadatud 28.01.2017) Võrus lõid keskerakondlased Savisaare toetuseks kohalikeks valimisteks oma valimisliidu ERR Uudised, 26.01.2017 (vaadatud 26.01.2017) Trump bars door to refugees, visitors from seven nations Reuters, 27.01.2017 (vaadatud 28.01.2017) Pence fires up anti-abortion activists in Washington march Reuters, 27.01.2017 (vaadatud 28.01.2017) Trump ja May kinnitasid toetust NATO-le ERR Uudised, 27.01.2017 (vaadatud 28.01.2017) Morocco arrests seven suspected militants and seizes weapons Reuters, 27.01.2017 (vaadatud 28.01.2017) Reformierakonna peasekretäriks sai Rait Pihelgas Reformierakond, 27.01.2017 (vaadatud 27.01.2017) Judge allows travelers who landed with visas to stay in country Reuters, 28.01.2017 (vaadatud 29.01.2017) Trump talks to Putin, other world leaders about security threats Reuters, 28.01.2017 (vaadatud 29.01.2017) The Grand Master Fra’ Matthew Festing resigns from office Order of Malta, 28.01.2017 (vaadatud 30.01.2017) Merkel's Bavarian ally calls for quick end to Russian sanctions Reuters, 28.01.2017 (vaadatud 29.01.2017) British PM May to raise trade, security with Turkey's Erdogan Reuters, 28.01.2017 (vaadatud 28.01.2017) Tammsaare nime kandva Albu valla kirjanduspreemia pälvis Tiina Laanem ERR Kultuur, 28.01.2017 (vaadatud 28.01.2017) Keskerakonna volikogu avaldas hallide passide kaotamise ideele toetust ERR Uudised, 28.01.2017 (vaadatud 29.01.2017) Tens of thousands in U.S. cities protest Trump immigration order Reuters, 30.01.2017 (vaadatud 30.01.2017) Canadian PM says mosque shooting a 'terrorist attack on Muslims' Reuters, 30.01.2017 (vaadatud 30.01.2017) Quebec mosque shooting suspect charged with murdering six people Reuters, 31.01.2017 (vaadatud 31.01.2017) New Socialist presidential candidate Hamon calls on left to unite Reuters, 29.01.2017 (vaadatud 30.01.2017) Tens of thousands rally in Romania against planned emergency decrees Reuters, 29.01.2017 (vaadatud 30.01.2017) Setomaa toetas ühtse valla loomist ERR Uudised, 29.01.2017 (vaadatud 30.01.2017) Fired: Trump dumps top lawyer who defied immigration order Reuters, 30.01.2017 (vaadatud 31.01.2017) Massachusetts to join court battle against Trump travel ban Reuters, 31.01.2017 (vaadatud 31.01.2017) As marijuana becomes legal in Maine, governor seeks funding for rules Reuters, 30.01.2017 (vaadatud 31.01.2017) Norway's Lutheran Church embraces same-sex marriage Reuters, 31.01.2017 (vaadatud 1.02.2017) Ukraine says more soldiers killed in deadliest clashes in weeks Reuters, 30.01.2017 (vaadatud 30.01.2017) Ukraine conflict: Deadly flare-up in east BBC News Online, 30.01.2017 (vaadatud 30.01.2017) Turkey reopens embassy in Libya, vows to support unity efforts Reuters, 30.01.2017 (vaadatud 30.01.2017) Eelinfo (6. nädal) Vabariigi Valitsus (vaadatud 30.01.2017) Kaitseminister nimetas mereväe ülemaks Jüri Saska ERR Uudised, 30.01.2017 (vaadatud 31.01.2017) Reformierakonna uus peasekretär ei asu ametisse Delfi, 30.01.2017 (vaadatud 30.01.2017) Coop ja Inbank ostavad Eesti Krediidipanga, poesaalidest saavad pangasaalid ERR Uudised, 30.01.2017 (vaadatud 30.01.2017) Trump picks conservative judge Gorsuch for U.S. Supreme Court Reuters, 31.01.2017 (vaadatud 1.02.2017) Israel says will build 3,000 new homes in West Bank settlements Reuters, 31.01.2017 (vaadatud 1.02.2017) Iraq will not retaliate against Trump's visa ban: PM Reuters, 31.01.2017 (vaadatud 31.01.2017) Romanian government decriminalizes some graft offences Reuters, 31.01.2017 (vaadatud 1.02.2017) Germany arrests three suspected of Islamic State links Reuters, 31.01.2017 (vaadatud 1.02.2017) Balti peaministrid allkirjastasid Rail Balticu leppe ERR Uudised, 31.01.2017 (vaadatud 31.01.2017) Kallo umbusaldamine kukkus Tallinna volikogus läbi ERR Uudised, 31.01.2017 (vaadatud 31.01.2017)